avbrann
Store norske leksikon,Teknologi og industri,Industri,Metallarbeid
Avbrann, i støperiteknikk betegnelse for tap ved oksidasjon under smelting av støpejern og metallegeringer.
Når man tilsetter en metallsmelte forskjellige legeringsgrunnstoffer, vil man finne at både smelte og tilsetninger oksideres av luft. Oksidene kan danne et slagg som flyter på smelten, eller de kan slynges ut av digelen som røyk. I begge tilfeller representerer de et metalltap som kalles avbrann.Avbranntapene er ikke like store for alle grunnstoffer; mest utsatt er silisium, mangan og krom i støpejern, samt sink i metallegeringer.Avbrann har også betydning ved sveising. Legeringsgrunnstoffer i stål som karbon og mangan har større avbrann enn jern, slik at sveiseforbindelsen får en annen sammensetning enn det stål den er laget av. Les mer i Store norske leksikon støping sveising